钦定古今图书集成/明伦汇编/人事典/第059卷 > 《述初赋》〈有序〉梁·肃
## 钦定古今图书集成/明伦汇编/人事典/第059卷 > 《述初赋》〈有序〉梁·肃

予幼而漂流，遂寓于江海之上，与凫雁为伍有年矣。或禄仕以代樵牧，其暇则以群籍自娱。又尝染重膇疾，每求长桑氏之术以为疗，其他未之思也。方俟间，则追《尚平五岳》之游。无几何，会明诏以监

察御史征，俄转右补阙。羁守职次，未遑自免，江湖之思漫如也。间一岁，加翰林学士领东宫侍读之事，既微且陋，载荷天眷，上不能宣令德，通古今，当论思之任，次不足弘三善，备教谕，充端士之列。每省名位，盼章绶，中心怛然，不欲寝食，无一日而安者。三年于兹，其愧畏乃如是时。步自中禁，休于里巷，病攻其外，神倦于中，嚣焉忘形。思及道本，然后知一动一静、万化殊涂、寂然同归，未始有物；且不知夫曩岁之浮游与今之局束，彼乎此乎，是欤非欤，杳不得其倪矣。于是作《述初赋》以纪怀，且贻诸同志焉耳。

“我《洪系》兮，肇昭耿乎伊唐，始赞禹以陈谟，末开国而
为梁，遭暴嬴以灭周兮，涉天汉而方彰，社郃阳而守
九江，逮七序而见光，维凉牧之丰融，咨散骑之殉节，
遭匡攘以迁逝，遵河右以蝉蜕，绵侯服以守业，传龟
组而罔替，炜司空之藩魏，弘茂德为表缀。翼翼尚书，
允明且哲，纳言执法，乃遂乃达，播五叶而逮予，垂慎”
身之芳烈。伊孤蒙之薄祐，抚生植之多艰，岂前修之
将坠，藐才菲而体孱。奉徙宅之善教，得《带经》之残编。
谅不师而不训。乌识立德与立言，洎章甫之在首。始
砺志以就贤，思琢璞以解蔽，终扦格而难前。升九颢
之宏轨，探乾坤之大纪。求专直与翕辟，问性命之终
始。曰“君子之不用，实未成之所拟。”苟“体健以立诚，何
刚柔之不履？慨寻绎以内省，观万物之攸归。若扪天
而罔阶，知集木之匪危。何大道之汗漫，悼吾人之崎
巇。”仰前哲之休风，屡惆怅以忸怩。且自击以自考，亦
三复而九思。庶初筮以发蒙，敢舍龟而观颐。美海岳
之静深，援幽人以为期。聿投迹于林中，就拙者之所
宜。属夫上有圣帝，旁求俊乂，载驰车乘，搜及琐细。彼
执持宪简，与“匡补阙载，宜乎学该纪律，识洞经制。故
小人之备官，幸不招损而速戾。”时也。天光镜乎宇内，
洪棱憺乎荒外。上躬祀于泰坛，先假庙以告配；百神
受职以咸秩，万国骏奔而来祭。“肆觐创五月之吉，朝
宗盛三朝之会。月窟日际，风行雨霈，谬参侍从之臣，
获睹”人神之泰。又感夫翰苑崇秘，人文是经。乐正司
业，元良以贞；讲艺承华，视草承明。莫不才侔相如，道
博桓荣。何皇鉴之偏属，降湛恩于鲰生。若侧足以登
涂，方饬躬以效诚。𢥠书绅之犹怠，虑数马之非精。昼
兢兢以徊徨，夕默默以屏营。岂不以命重才轻，惕坠
而不敢宁也。我寓我居，于彼南里，匪扬车“骑，实远朝
市。羌归沐以斯憩，聊优游以休止。旁枕大道，其平如
水。南望南山，横空黛起。君子所履，小人所视。乍扫室
以自安，殊塞门而不仕。”于是有竹有梧，清风穆如。放
怀端居，元宇自虚。遗原宪之贫病，忘甯武之智愚。丧
我南郭之几，尽性《西域》之书。悟幻有之迁干，得环中
之妙枢。合乃一指，流为万涂。审物我之同域，又遑遑
其焉如。何睿“后之渥饰，宜克恭以忘劬。惟少海之洪
澜，岂勺水之云输。伊志虑之久旷，矧疲痾之集予。徒
端直以勿二，又焉能以为乎有无。冥冥飞鸿，其虚其
徐。英英白云，亦卷亦舒。吾企夫物之未及，故浩然而
述初。”